**METABATIKA KAI AMETABATA ΡHMATA**

**ΤΟ ΑΝΤΙΚΕΙΜΕΝΟ**

**Α. Ενεργητικά αμετάβατα ρήματα** :έχουν ενεργητική διάθεση και η ενέργεια του υποκειμένου δε μεταβαίνει σε κάτι άλλο (πχ. τρέχω, γελώ, λάμπω, εργάζομαι)

**Β. Ενεργητικά μεταβατικά ρήματα** :έχουν ενεργητική διάθεση και η ενέργεια του υποκειμένου μεταβαίνει σε κάτι άλλο

• Κάποτε πολλά μεταβατικά ρήματα μπορούν να χρησιμοποιηθούν και ως αμετάβατα

π.χ. Σπουδάζω στα Γιάννενα **αλλά** Σπουδάζω φιλολογία

Το πρόσωπο, ζώο ή πράγμα στο οποίο μεταβαίνει η ενέργεια του υποκειμένου του ρήματος ονομάζεται αντικείμενο. Ως αντικείμενο μπορεί να χρησιμοποιηθεί ένα ουσιαστικό, μια αντωνυμία, μια ολόκληρη πρόταση ή και οποιοδήποτε μέρος του λόγου ή φράση, ουσιαστικοποιημένα (με άρθρο). Απαντά στην ερώτηση **τι, σε τι, ποιον, σε ποιον** .

π.χ. Οι μαθητές συγκρίνουν **τους καθηγητές**. Δεν έβλαψα **κανένα**. Υποσχέθηκε **ότι θα με βοηθήσει**. Η πρόνοια βοηθάει **τα ορφανά**. Όλοι γνωρίζουμε **τα πρέπει και τα δεν πρέπει**. Σεβόμαστε **τους ηλικιωμένους**. Να σκέφτεσαι **όχι μόνο το σήμερα αλλά και το αύριο**.Δεν μου είπε ακόμη **το πότε**.

**Γ. Μεταβατικά μονόπτωτα ρήματα** είναι εκείνα που δέχονται αντικείμενο σε μια μόνο πτώση. Έτσι το αντικείμενό τους μπορεί να είναι είτε σε αιτιατικήείτε σε γενική. Η γενική μπορεί να αντικατασταθεί με εμπρόθετο αντικείμενο.

π.χ. Διάβασα **τα μαθήματά μου** ( εξωτερικό αντικείμενο )

Γράφει **το γράμμα**. Έζησε **τη ζωή** του ( εσωτερικό ή σύστοιχο αντικείμενο )

Μιλάει **του συμμαθητή** του (γενική)

Μιλάει **με τον συμμαθητή** του (εμπρόθετο αντικείμενο)

**Δ. Μεταβατικά δίπτωτα ρήματα** είναι εκείνα που χρειάζονται ως συμπλήρωμα δύο αντικείμενα, σε δυο πλάγιες πτώσεις**.**

Έτσι τα αντικείμενα μπορεί να βρίσκονται στις εξής πτώσεις :

α. αιτιατική (άμεσο) + γενική (έμμεσο)

Κάνεις κακό του εαυτού σου (Κάνεις κακό στον εαυτό σου)

β. αιτιατική προσώπου (άμεσο) + αιτιατική πράγματος (έμμεσο)

Ο δάσκαλος εξετάζει τον Παναγιώτη ιστορία (Ο δάσκαλος εξετάζει τον Παναγιώτη στην ιστορία)

**Κατ' εξαίρεση** η αιτιατική προσώπου είναι **έμμεσο αντικείμενο**, μόνο **αν μπορεί να αντικατασταθεί από εμπρόθετο**

**Εμ. Αντ. Αμ. Αντ.** Η δασκάλα μαθαίνει **τα παιδιά χορό** (Η δασκάλα μαθαίνει **στα παιδιά** χορό)

γ. αιτιατική (άμεσο) +αιτιατική (έμμεσο)

Έσπειρα το χωράφι τριφύλλι (Έσπειρα το χωράφι με τριφύλλι)

δ. με εμπρόθετο που αντικαθιστά το έμμεσο αντικείμενο.

Μου πρόσφερε το κάθισμά του (μου (σε μένα): εμπρόθετο αντικείμενο)

Όταν έχουμε δύο ή περισσότερα αντικείμενα στην ίδια πτώση και συνδέονται μεταξύ τους ή βρίσκονται σε **σχήμα ασύνδετο**, αυτά θεωρούνται μία πτώση.

πχ. Σήμερα εξετάζουν **τους υποψήφιους** και **τις υποψήφιες** **έκθεση** και **ιστορία.**

**Ε. Η μία αιτιατική αντικείμενο και η άλλη κατηγορούμενο του αντικειμένου**

Πολλά ρήματα φαίνονται να συντάσσονται με δύο αιτιατικές, δύο αντικείμενα. Στην πραγματικότητα η μία αιτιατική είναι αντικείμενο, ενώ η άλλη είναι **κατηγορούμενο** στο αντικείμενο (όνομα που αποδίδει μια ιδιότητα στο αντικείμενο του ρήματος)

Α Κ **Συνδετικό ρήμα Κ**  π.χ. Ο δάσκαλος όρισε τον Κώστα **επιμελητή /** Ο Κώστας ορίστηκε από το δάσκαλο **επιμελητής**

Αυτό φαίνεται καλύτερα, αν μετατρέψουμε το ενεργητικό ρήμα σε παθητικό (που στην περίπτωση αυτή είναι και συνδετικό), οπότε το άμεσο αντικείμενο γίνεται υποκείμενο, ενώ η άλλη αιτιατική γίνεται κατηγορούμενο (και φυσικά μπαίνει σε πτώση ονομαστική).

Μερικές φορές το κατηγορούμενο του αντικειμένου συνοδεύεται από τα μόρια ως, για, σαν και δηλώνει σκοπό ή παρομοίωση (π.χ. **Τον** προσέλαβε **ως φρουρό** / **Με** πέρασε **για τον αδελφό** του / **Τον** βλέπει **σαν εχθρό** του)

**Ας δούμε τι μάθαμε!**

1. **Να αναγνωρίσετε πότε τα ρήματα των παρακάτω προτάσεων είναι μεταβατικά και πότε αμετάβατα**

Φεύγοντας κλείσε την πόρτα Ο επιστάτης χτύπησε το κουδούνι Ο πατέρας ξεκουράζεται το μεσημέρι Ο Τάκης δε διάβασε για το διαγώνισμα Χθες πήρα ένα δώρο Μου αρέσουν πολύ τα μακαρόνια Σήμερα κοιμήθηκα νωρίς Ο Γιώργος τρέχει όλη μέρα Ο Γιάννης ανοίγει το παράθυρο Μη χτενίζεσαι πολύ!

1. **Να υπογραμμίσετε τα υποκείμενα των παρακάτω προτάσεων (Τα θυμόσαστε;)**

Οι άρρωστοι δέχτηκαν την επίσκεψη του γιατρού Εσείς προλάβατε το τρένο; Μεγάλη φαινόταν η απόσταση ως το χωριό Άντρες, γυναίκες και παιδιά φαίνονταν χαρούμενοι Απαγορεύεται να κυκλοφορείτε στους διαδρόμους Το ότι δεν έφυγες ήταν θετικό Ο υπάλληλος έξαλλος βγήκε από το γραφείο

1. **Να υπογραμμίσετε τα αντικείμενα των παρακάτω προτάσεων**

Ο αθλητής σκούπιζε τον ιδρώτα του Φρόντιζε τους φτωχούς και τους ανήμπορους Το παιδί κατάλαβε ποιο ήταν το χρέος του Εσένα κατηγορούσε διαρκώς για όλα Η θεία παρατηρούσε με προσοχή τα πράγματα Τον κοιτούσε προσεκτικά από πάνω ως κάτω Το άλλο πρωί μίλησε στο φίλο του χωρίς υπεκφυγές Αγόρασα ένα ωραίο παντελόνι Ο ταχυδρόμος άφησε το γράμμα στο γραμματοκιβώτιο Η γιαγιά ετοίμασε ένα υπέροχο γλυκό Ο δικαστής μίλησε του κατηγορουμένου Ο εισαγγελέας πήρε κατάθεση

1. **Να αναγνωρίσετε αν τα ρήματα των παρακάτω προτάσεων είναι μονόπτωτα ή δίπτωτα**

Η θεία της την αγαπάει πολύ Ο καθηγητής εξετάζει την Αλέκα μαθηματικά Μου γνώρισε ένα φίλο του, αλλά δε μου άρεσε Η μητέρα έχει γεμίσει το μπαλκόνι με λουλούδια Οι περαστικοί μετέφεραν τον τραυματία στο νοσοκομείο Τους εμπιστεύτηκε τις σκέψεις της Δε με νοιάζει καθόλου

1. **Να υπογραμμίσετε τα αντικείμενα των παρακάτω προτάσεων και να τα διακρίνετε σε άμεσα και έμμεσα**

Μου θύμισε τις υποχρεώσεις μου Θα του αφήσω μήνυμα στον τηλεφωνητή Σε κέρασε καφέ η Πόπη; Η μητέρα φόρτωσε το αυτοκίνητο τρόφιμα Αυτό το παιδί μας ποτίζει φαρμάκια Σου οφείλω μεγάλη χάρη γι' αυτό Εκείνη η καλή κυρία μας μοίρασε παιχνίδια, γλυκά και βιβλία Μέχρι πότε θα σας θυμίζω τις υποχρεώσεις σας; Τελικά του είπαν τη λύση του προβλήματος Αναγκαστικά τους δάνεισε αυτός τα χρήματα Θα του δώσω τα χρήματα σήμερα Οι γονείς μας μάς αγόρασαν πολλά δώρα Η Άννα τους είπε όλη την αλήθεια Του όφειλε μια συγγνώμη Η Ιωάννα μου έδωσε ένα δώρο Ο πατέρας μου μας κέρασε γλυκά Η Σόνια του έδειξε το φόρεμά της

**Γενική προσωπική:** Πρόκειται για τη γενική της προσωπικής αντωνυμίας (μου) που βρίσκεται κοντά σε απρόσωπα ρήματα η απρόσωπες εκφράσεις ή ακόμη και σε αμετάβατα ή μεταβατικά ρήματα, όπου όμως δεν έχει θέση αντικειμένου. Φανερώνει το πρόσωπο στο οποίο αναφέρεται η έννοια του ρήματος και δηλώνει ότι αυτό συμμετέχει σε ό,τι εκφράζει το ρήμα ή δέχεται ωφέλεια ή βλάβη από αυτό που εκφράζει η πρόταση

π.χ. Μου πονάει το στομάχι - Να μου το θυμηθείς

**Στις παρακάτω προτάσεις να υπογραμμίσετε τις γενικές και να βρείτε ποιες είναι αντικείμενα και ποιες γενικές προσωπικές**

* Να μου προσέχεις τα παιδιά Μου φαίνεται ότι θα κάνει κρύο σήμερα
* Σου έχω κρατήσει όλα τα πράγματά σου Μου έδωσε να διαβάσω ένα πολύ ωραίο βιβλίο
* Του μοιάζει πολύ Του ζήτησα να με συγχωρέσει